
Αυσϊγαοϊ 

ΗοΠΙΟΡΠΗΒΡΥ ἰΠ αηϊἰοΙΙγ Πας Ρ66η οης οἱ ἴμς πιοσῖ Ὀασίς γἰτμαίἰς οἳ ἴπο ΟΓρµα6ις’ απα Γἰοηγςσιις’ 
θεςίαϊίο πηγςϊθγϊίθς. Ας ἴῃε ννοΓα Ιῖςαι[ σἰαΐᾳς, ἰῖ ννας ἴῃε ρΓγαοϊἰςοςθ οἱ θαϊϊηπρ Γανν πιθαϊ, νΥΠΙΕΙ ἰΠ 
Π]γςίἰσαἱ ου]ῖς Πααά α πῖμα| «ΠαΓςΕΙΘΓ. ΗΟΠΙΟΡΗΒΡΥ ας α γἰῖμα| Παρῖίϊ αἀρρθαΓθα ἵπ ΠΙµεΠ θαγ[ίθΓ 
ἴπιθς. Αεεογαίηρ ἴο 5οπ]ς ἴθεϊπιοηίες, ἵη Γαοῖ, ΤΠίὶς γίῖμα| αἲ ἴπε Ρορϊηπίηρ οἱ ἰῖς ἀΡΡΘΕΓ4ΠΕΘ 
ΓθοιΙΓθα ἴῃθ ςαογίῇςθ οἱ α Πµπ]αη νἱοϊίπι. 6 ννί!Ι οχαπιίηθ ἴΠίς νειςίοη Ὀε[ονν. 


Η ὠμοφαγία αποτελούσε στην αρχαιότητα µια από τις βασικότερες τελετουργίες των ορφικό- 
διονυσιακών εκστατικὠν μυστηρίων. Όπως δηλώνει και η ἴδια η λέξη, επρόκειτο για την 
πρακτική βρώσης ωμού κρέατος, η οποία στις µυστηριακές λατρείες είχε τελετουργικό 
χαρακτήρα. Η ωµοφαγία ὡως τελετουργική συνήθεια έκανε την εμφάνιση της σε πολύ 
αρχαιότερους χρόνους. Σύµφωνα µε κάποιες μαρτυρίες, µάλιστα, η τελετουργία αυτή στις 
αρχές της εμφάνισής της απαιτούσε την θυσία ανθρωπίνου θύματος. Παρακάτω θα 
εξετάσουμε και αυτή την εκδοχή. 


Αίτιο της τελετουργίας της ὠµοφαγίας, κατά την επικρατούσα άποψη, ήταν η πεποίθηση του 
ανθρώπου ότι καταναλώνονταςτο ωμό κρέας του θύματοςτης θυσίας οικειοποιείτο τη δύναμη 
και τις ιδιότητές του. Εξάλλου, όπως είναι γνωστό, η ιδέα του ότι ο άνθρωπος µπορεί να 
ενσωματώσει ένα πράγµα τρώγοντας το ἡ πίνοντας το, είναι πολύ παλιά. Πρόκειται για έναν 
αρχαϊκό τρόπο απόκτησης και µια µορφή εκδήλωσης του «ἐχειν». Τρώγοντας ένα ιερό ζώο, τον 
ταύρο-Διόνυσο, αποκτά τη θεϊκή ουσία που συμβολίζει το ζώο. Πρόκειται περί της συµβολικής 
και μαγικής ενσωμάτωσης. Αν ο άνθρωπος πιστεύει ότι έχει ενσωματώσει την εικόνα ενός 
θεού, η εικόνα αυτή δεν µπορεί ποτέ πια να αποσπαστεί ή να αποβληθεί. Πρόκειται δηλαδή 
για µια συμβολική κατοχή που επιτυγχάνεται µέσω της βρώσης. 


Παρόλα αυτά, όσον αφορά στη συγκεκριμένη ὠμµοφαγία των ορφικο-διονυσιακών μυστηρίων, 
υπάρχει και µια αντίθετη άποψη, η άποψη που υποστηρίζει ο Βάλτερ Όττο (Διόνυσος), 
σύμφωνα µε την οποία η τελετή της ὠμοφαγίας δεν ερμηνεύεται ὡς µυστηριακή θυσία που 
υποτίθεται ότι µεταβιβάζει σε εκείνον που την εκτελεί την ισχύ του θανατωµένου θεού. Το 
πνεύμα του μύθου, καθώς και της τελετής που τον αναπαριστά, λέει ο Όττο, είναι ότι ο θεός, ο 
Διόνυσος-Ζαγρεύς, ο «μεγάλος κυνηγός», δοκιμάζει ο ίδιος την φοβερή του πράξη, δηλαδή 
γίνεται ο ίδιος θήραμα. Ο Διόνυσος-Ζαγρέας πεθαίνει κατακερματιζόµενος απὀ τις Μαινάδες 
και ανασταίνεται ξανά συμβολίζοντας τον ετήσιο θάνατο και τη βλάστηση της Φύσης. 
Πρόκειται για ένα τελετουργικό που έχει τις ρίζες του στις τελετές της άνοιξης και της 
βλάστησης. 


Ο μύθος στον οποίον αναφέρεται ο Όττο είναι εκείνος του διαμελισμού του Διόνυσου-Ζαγρέα, 
μύθος θεμελιώδης και βασικός της Ορφικό-διονυσιακής λατρείας, ο οποίος έκανε την 
εμφάνιση του ταυτόχρονα µε τη συγκεκριμένη τελετή και της έδωσε τη δυνατότητα να πάρει 
καθαρά πλέον το χαρακτήρα της «θεοφαγίας». 

Σύμφωνα µε αυτόν το μύθο ο Διόνυσος-Ζαγρέας, γιος του Δία και της Σεµέλης, όταν ήταν παιδί 
ακόµα, έπεσε θύμα των απεσταλµένων απὀ τη θεά Ἠρα Τιτάνων, οι οποίοι αφού µε δόλιο 
τρόπο τον παρέσυραν µακριά απὀ τις τροφὀούς του, τον διαµέλισαν και κατεβρόχθισαν τις 
σάρκεςτου. Μόλις την τελευταία στιγµή η θεά Δήμητρα κατάφερε να σώσει την καρδιά του και 
να την παραδώσει στο Δία, ο οποίος και τον ανάστησε. Στην πραγματικότητα, η διαφύλαξη της 
καρδιάς πρέπει να ήταν συνδεδεμένη µε την ανάσταση του θεού, επειδή ο μύθος είναι 
ξεκάθαρος. Ο Ζευς τιμµώρησετους Τιτάνες για αυτή την αποτρόπαια πράξη, κατακαίγοντάς τους 
µε τους κεραυνούς του. Από τις στάχτες τους κατόπιν δημιουργήθηκε το ανθρώπινο γένος το 
οποίο σύμφωνα µε τον Πλάτωνα Φέρει ως είδος «προπατορικούὐ αμαρτήµατος» εκ της 
καταγωγής του την «θεοκτονία» καιτην «θεοφαγία» του Διονύσου-Ζαγρέα. 


Η ορφική διδασκαλία, παρόμοια µε τη θεοσοφία της Ινδίας, ανήγαγε στην τάξη του δογματικού 
συστήµατος την παλιά πίστη στη µετενσάρκωση των νεκρών. Έτσι, ο μύθος του Ζαγρέα 
επανερμηνεύθηκε στα Ορφικό-διονυσιακά μυστήρια ὡς πραγματική θεωρία του προπατορικού 
αμαρτήµατος και της εξαγοράς. Οι άνθρωποι γεννήθηκαν απὀ την στάχτη των Τιτάνων, που 
είχαν καταβροχθίσει τον Ζαγρέα. Συνεπώς είναι ένοχοι, καθώς και εκείνοι απὀ τους οποίους 
προέρχονται. Ωστόσο, η στάχτη των Τιτάνων περιέχει και την ουσία της θεϊκής υπάρξεως την 
οποία εκείνοι έφαγαν. Από εκείνη τη θεϊκή ύπαρξη στους ανθρώπους έμεινε Και µια θεϊκή 
σπίθα. Η μύηση και το πολίτευμα της ορφικό-διονυσιακής ζωής στοχεύει στην απελευθέρωση 
αυτού του θεϊκού στοιχείου µέσω της πλήρους απόκτησης της µακάριας αθανασίας. Από το 
γήινο στοιχείο, το «τιτανικό», πρέπει να αποσπαστεί το ουράνιο και αθάνατο στοιχείο, το 
«διονυσιακό» που προέρχεται απὀ τον Ζαγρέα. 


Μεταξύ των δύο αντιθέτων αυτών στοιχείων που συνυπάρχουν ταυτόχρονα στην ανθρώπινη 
Φύση διεξάγεται ένας αμείλικτος και συνεχής αγώνας. Ένας αγώνας μεταξύ του καλού και του 
κακού, όπου άλλες Φορές υπερτερεί το «τιτανικό» και άλλες το «διονυσιακό» στοιχείο. Ο 
άνθρωπος προκειµένου να κατανικήσει το «τιτανικό» στοιχείο προσπαθεί να ενωθεί µετον θεό 
Διόνυσο και να ενισχύσειτο ενυπάρχον σε αυτόν «θεϊκό» στοιχείο. 


Ο µόνος τρόπος που µπορεί να πετύχει την ενίσχυση και την εδραίωση του θεϊκού στοιχείου 
είναι να γίνει Βάκχος, να μυηθεί δηλαδή στα Ορφικό-διονυσιακά μυστήρια και να λάβει µέρος 
στα Ὀυέστεια δείπνα, στα βακχικά ὠμοφαγικά γεύματα που γίνονταν συνήθως νύχτα. Εκεί 
τρώγοντας τις ὠμές σάρκες του ταύρου-Διονύσου ενώνεται µε τον θεό του και κατανικά το 
«τιτανικό», γήινο στοιχείο που τον κρατά δεμένο µε την ύλη. Τώρα πια όµως πρόκειται για µια 
ένωση µε έναν Διόνυσο που έχει παύσει να είναι ένας θεός της βλάστησης και της άνοιξης και 
έχει πάρει το χαρακτήρα του θεού της σωτηρίας και της αθανασίας. Για ένα Διόνυσο που έχει, 
εν µέρει, εγκαταλείψει τα παλιά κυρίαρχα σύμβολα του, τον κισσό και το Κλήμα, (τα οποία 
ωστόσο κάνουν την εμφάνιση τους έστω και δευτερευόντως στις ορφικό-διονυσιακές 
λατρευτικές τελετές), και εµφανίζεται πλέον ως ταύρος, ως ερίφιο ή ζαρκάδι. 


Η ὠμοφαγία ως επιταγή του Διονύσου. 

Κατόπιν «θεϊκής» επιταγής η Ωµοφαγία αποτελεί το ουσιώδες τελετουργικό των Ορφικό- 
διονυσιακών μυστηρίων. Ο ίδιος ο Διόνυσος καλεί τους μύστες να λάβουν µέρος σε αυτή την 
«ωμοφάγο δίαιτα» των σαρκὠν του θυσιασµένου ταύρου. Και είναι εξαιτίας αυτής της τελετής 
που ο Διόνυσος-Ζαγρέας παίρνει το όνοµα «Ωμέστης» ἡή «Ωµάδιος», που σηµαίνει αυτόν που 
τρώει ωμό κρέας. «Τι ευτυχία καταλαμβάνει τον Διόνυσο», λέει ο χορός στην αρχή των 
«Βακχών» του Ευριπίδη, «όταν στην κορυφή του βουνού, στο τέλος της πορείας των θιάσων, 
αφήνεται να πέσει στη γη! Ντυμένος µε την ιερή νεβρίδα, επιθυμώντας το πιει το αίμα του 

ταύρου και να καταβροχθίσει το ὠμό κρέας, αυτός ορµά προς τα βουνά της Φρυγίας ή της 
Λυδίας!» Οι επιθυμίες που αποδίδονται στον Διόνυσο είναι εκείνες των ιερειών του. Το θύμα 
τους συχνά μπορούσε να είναι ένας ταύρος, επειδή ο Διόνυσος προσωποποιείται και από τον 
ταύρο. Στην αρχαία ελληνική θρησκεία, πριν από την εμφάνιση του Διονύσου-ταύρου, µε την 
µορφή του ταύρου εμφανιζόταν συχνά ο Ποσειδώνας, µε αποτέλεσµα ο αρχαίος έλληνας 
λάτρης να είναι συνηθισμένος σε αυτή την εμφάνιση του θεού ὡς ταύρου. Αυτός είναι και ο 
λόγος που στις «Βάκχες» ο Διόνυσος εµφανίζεται στον Πενθέα µε την ἴδια µορφή. Όμως 
συνήθως θυσιαζόταν ένα νεογέννητο ζαρκαδιού ή ένα κατσίκι. Η νεβρίδα την οποία έφεραν οι 
Βάκχες ήταν το δέρµα των ζώων που καταβροχθίζονταν µε αυτή την αφορμή. Ἠταν εύκολο για 
τις γυναίκες λάτρεις να πάρουν τα ζώα της θυσίας µαζί τους και ο Ευριπίδης τις παρουσιάζει 
µέσα στο παραλήρηµά τους να συμπεριφέρονται σε αυτά τα νεογέννητα σαν σε δικά τους 
παιδιά, ή μάλλον σαν σε μικρούς θεούς, τους οποίους, ευρισκόµενες σε εκστατική µανία, τους 
θήλαζαν πριν τους κατακερµατίσουν και τους καταβροχθίσουν. Το τελετουργικό 
ολοκληρωνόταν τη στιγµή που άγγιζαν τον παροξυσµό του παραληρήµατος, οπότε το ζώο 
διαμελιζόταν και καταβρόχθιζαν τις σάρκες του ὠμές. Ο Ευριπίδης χωρίζει σε δύο στάδια την 
Ωµοφαγία. Οι Μαινάδες πρὠτα ξέσχιζαν το θύμα, ενώ ευρίσκετο ακόµη εν ζωή πολλές Φορές 
και κατόπιν έτρωγαν το κρέας του ὠμό, όπως ακριβώς διηγείται ο μύθος και περί του 
Διονύσου-Ζαγρέα. Μεταξύ του θεού, του θύματος και της γυναίκας υπήρχε µια πολύ στενή 
μυστικιστική σχέση. Σύνδεσμος αυτής της σχέσης ήταν το μικρό ζαρκάδι το οποίο τρωγόταν. Για 
αυτόν το λόγο οι Μαινάδες φορούσαν κατόπιν και το δέρµα του. Συχνά, σχημάτιζαν στο σώµα 
τους µε τη µορφή του τατουάζ, το μικρό ερίφιο ήτο ζαρκάδι, ως απόδειξη της ιδιὀτητάςτους. 


Οι Βάκχες 

Οι Μαινάδες ή Θυϊάδες ή όπως αλλιώς αποκαλούνταν κατά τόπους οι χαρισµατικές ιέρειες του 
Διονύσου, ἐπαιζαν τον κύριο ρόλο στην ορφικό-διονυσιακή τελετή της ὠμοφαγίας. ταν 
γυναίκες αφιερωμένες στον θεό Διόνυσο, γνωστές και ως Βάκχες, και αποτελούσαν ένα είδος 
χαρισματικού ιερατείου της διονυσιακής λατρείας. Ο Ορφεύς αργότερα τις απέκλεισε απὀ τα 
αναμορφωμένα μυστήρια του και αυτές εκδικούµενες, σύµφωνα µε τον μύθο, τον εφόνευσαν. 
Οι Βάκχες προκειµένου να τελέσουν την Ωµοφαγία υποβάλλονταν προηγουμένως σε διάφορα 
τελετουργικά καθαρότητας. Προετοιμάζονταν µε µια νηστεία μερικών ηµερών, τηρώντας 
ταυτοχρόνως εγκράτεια. Η σεξουαλική απαγόρευση, ως προὐπόθεση λειτουργικής 
καθαρότητας, δεν έγινε στην αρχή απὀ ένα αίσθημα ηθικής λεπτότητας. Πίστευαν, µάλλον, ότι 
εκείνοι που επρόκειτο να εκπληρώσουν τα θρησκευτικά τους χρέη, έπρεπε να κατέχουν 
απαραίτητα µια Φυσική αρετή αγνότητας, την οποίαν έπρεπε για κάποιο µαγικό-θρησκευτικό 
λόγο να διατηρούν ανέπαφη και την οποία οι σεξουαλικές σχέσεις ὀχι µόνον έβλαπταν αλλά 
και εξαφάνιζαν. Από εδώ προκύπτει η ανικανότητα λόγω «έλλειψης καθαρότητας». 


Μετά την προκαθορισμένη νηστεία και τους εξαγνισμούς ακολουθούσε ο διαμελισμός του 
ταύρου ή ὁὀποιου θυσιαζόµενου ζώου εκπροσωπούσε τον Διόνυσο και η Ωμοφαγία. Η 
τελετουργία της Ωµοφαγίας πρέπει απὀ τη φύση της να περιείχε βάρβαρα στοιχεία. Ο 
Ευριπίδης, (Βάκχαι), µας δίνει µια πληροφορία για τη µορφή της τελετής όταν βάζει τις 
Μαινάδες να λένε: «αναζητώντας σφαγµένου ταύρου το αίμα, τη χαρά της ὠµοφαγίας». Ο 
επιτόπιος διαμελισµός του σφαγµένου ζώου αποτελούσε αναπόσπαστο κομμάτι αυτής της 
τελετουργίας, προκειµένου να έχουν την σάρκα όσον το δυνατόν περισσότερο ωμή, επειδή το 
αίμα είναι ζωή. Όλα αυτά φυσικά τελούνταν υπό κατάσταση εκστατικής µανίας. 


Οι Βάκχες παρουσιάζονται να βρίσκονται σε µια εκστατική κατάσταση όµως το παραλήρημα 
τους δεν προξενείτο από την µέθη. Μια απόδοση του εκστατικούὐ παραληρήµατος των 

Μαινάδων στην κατανάλωση µεγάλων ποσοτήτων οίνου θα ήταν µια πολύ απλοϊκή και 
αβασάνιστη ερμηνεία. Σε αυτό το εκστατικὀ παραλήρημα μπορούσαν να φτάσουν µέσω των 
τελετουργικὠν χορών, των τραγουδιών και των κραυγών που ακολουθούσαν την 
προκαταρκτική νηστεία. Σκοπός όλων αυτών των τελετουργικών δεν ήταν να ρυθμίζει την 
πορεία της Φύσης, όπως συνέβαινε σε άλλα λατρευτικά δρώμενα, αλλά να ενσωματώνει σε 
ορισμένα άτοµα το πνεύμα που δρα στην φύση καιτου οποίου Φορείς γίνονταν αυτά τα άτοµα. 
Έτσι συμβαίνει αυτό το παραλήρημα να προκαλείται οργανωμένα κατά τρόπο τελετουργικό, 
στο µέτρο στο οποίο η τρέλα µπορεί να ρυθμίζεται. Στο σηµείο αυτό ακριβώς βρίσκεται και η 
ερμηνεία της εκστάσεως τους. Επρόκειτο καθαρά περί περιπτώσεων καταληψίας, πολύ 
γνωστών στην παγκόσμια θρησκευτική πρακτική οι οποίες προκαλούνταν µε την τέλεση 
διαφόρων μυστικιστικών τελετουργικών. Η Μαινάδα καταλαμβάνεται από το πνεύμα και η 
διείσδυση του πνεύματος στον άνθρωπο θα μεταφραστεί µε µια κρίση τρέλας, που θα 
εκληφθεί ως µια εκδήλωση του πνεύματος του ίδιου και που θα επαναληφθεί όταν τα µέλη της 
αδελφότητας θα συγκεντρώνονται όταν για να τελέσουν τις τελετουργίεςτους. 


Ο. διχασµός και ακολούθως η υποκατάσταση της προσωπικότητας εµφανίζεται στο 
παραλήρημα της Μαινάδος. Αυτός ήταν και ο λόγος που οι αρχαίοι τις σέβονταν ὡως 
εμφορούμενες απὀ κάποιο μεταφυσικό πνεύμα. Οι Μαινάδες δρούσαν αλλόφρονες υπό την 
επήρεια του πνεύματος που τις είχε καταλάβει. Από το σηµείο αυτό και µετά ήταν ικανές για 
κάθε πράξη όσο αποτρόπαια και να φαντάζει αυτή. Αυτό γινόταν χωρίς να υπάρχει ανάγκη 
κατανάλωσης µιας µεγάλης ποσότητας κάποιου μεθυστικού ηδύποτου. Ο Διόνυσος δεν ήταν 
πάντα ο θεός του οίνου, και τα μυστήρια υπήρχαν πιθανώς, πριν αυτός να γίνει ένας τέτοιος 
θεός. Το φυτό του Διονύσου ήταν στην αρχή ο κισσός και οι Θυιάδες έθεταν στα κεφάλια τους 
στεφάνια απὀ κισσό. Μασούσαν Φύλλα κισσού και έλεγαν ότι µε τον τρόπο αυτό έμπαινε σε 
αυτές το βίαιο πνεύμα το οποία τους προκαλούσε τον ενθουσιασμό. Για να ερμηνευθεί αυτή η 
επίδραση του κισσού στη καταληψία πρέπει να ληφθεί υπόψιν ότι το πνεύμα του Διόνυσου 
βρισκόταν στη Φύση ενσωματωμένο σε ένα ορισμένο είδος, στον κισσό εν προκειμένω, περί 
του οποίου πιστευόταν ότι περιείχε και τις ιδιότητες του θεού. Η απορρόφηση του πνεύματος 
από τον άνθρωπο θα πραγµατοποιηθεί αν ο άνθρωπος Φάειτο ζωντανό Φυτό ήτο ζωντανό ζώο 
στο οποίο κατοικεί το πνεύμα. Αυτός είναι ο λόγος για τον οποίον οι µύστες του Διόνυσου 
μασούσαν κισσό και ξέσχιζαν µε τα δόντια νεογέννητο ζαρκάδι, που εκπροσωπούσε τον 
Διόνυσο, ήτον ταύρο που εκπροσωπούσετον Ζαγρέα. 


Οι Βάκχες κρατούσαν στα χέρια τη µακριά ράβδοτους, τον θύρσο, στολισμένο στην κορυφή µε 
κισσὀ. Κάποιες κρατούσαν στα χέρια φίδια. Για τους αρχαίους συγγραφείς η «θεϊκή» μανία 
τους πρὀσθετε «θεϊκές» δυνάμεις. Ο Ευριπίδης λέει χαρακτηριστικά στις «Βάκχες» του: «Μία 
από αυτές έπαιρνε τον θύρσο και χτυπούσε το βράχο, απὀ τον οποίον ανάβλυζε µια πηγή µε 
καθαρό νερό. Μια άλλη έβαζε τη βέργα στη γη και ο θεός έκανε να φανερώνεται ένα ποτάμι 
κρασί. Εκείνες που ήταν διψασμµένες για το λευκό ηδύποτο, δεν είχαν παρά να παρά να 
σκαλίσουν τη γη µε την άκρη των δακτύλων τους και αµέσωςτο γάλα έρεε σε κύματα. Ενώ από 
τους θύρσουςτους, στους οποίους ήταν τυλιγµένοι κισσοί, ἑσταζαν σταγόνες απὀ γλυκό μέλι.» 
Όλα αυτά Φφάνταζαν αληθινά στα µάτια των κατειληµµένων γυναικών. Ο αγγελιαφόρος του 
Πενθέα τις είδε να ξεσχίζουν µανιασμµένες το κοπάδι κάποιων βοσκών και να τρέπουν σε φυγή 
τους κατατροµμαγµένους άνδρες, χωρίς να τους αφαιρέσουν τα όπλα µε τα οποία οι βοσκοί 
ήθελαν να τις χτυπήσουν. (Ευριπίδης, ΕΓ. 475, 12, «Ώμοφάγους δίαιτας», «τους τα ὠμά κρέατα 
µερίζοντας και εσθίοντας»). Ο Ευριπίδης στις «Βάκχες» παρουσιάζει το Διόνυσο να εµφανίζεται 
στον Πενθέα ως µαινόμενος ταύρος και να τον οδηγεί µαγεµένο προς την καταστροφή του στο 
βουνό του Κιθαιρώνα. Στο τέλος, τη στιγµή του μεγαλύτερου κίνδυνου, οι Βάκχες καλούν το 

θεό τους να εμφανιστεί ως ταύρος και να πάρει εκδίκηση. («Βάκχες», 1017, «φάνηδει ταύρος ή 
πολύκροτος ιδείν δράκων ή πυριφλέγων οράσὺαι λέων»). Σύµφωνα και µε τη μαρτυρία του 
Ευριπίδη, οι λάτρεις του Διόνυσου, αφού έπεφταν σε έκσταση, κομµάτιαζαν το ζώο και 
έτρωγαν τα κομµάτιατου. 


Στον Πλούταρχο (Περί των εκλελοιπότων χρηστηρίων, ΧΙΝ 3) βρίσκουμε µια παρόμοια 
παράξενη διήγηση για τις Θυιάδες των Δελφών, τις οποίες το εξαγριωµένο παραλήρημα τους 
τις οδήγησε, χωρίς αυτές να το καταλάβουν, στην πόλη της Άμφισσας και όπου, συντετριμµένες 
απὀ την κούραση και µε το μυαλό ακόµα χαμένο, ξαπλώθηκαν Φφύρδην-μίγδην στην δηµόσια 
πλατεία της πόλης, τα μεσάνυχτα. 


Ο θρησκευόµενος Πλούταρχος, τροµμαγµένος µπροστά σε µια τόσο βάρβαρη τελετουργία, 
διαμαρτύρεται και περιγράφοντας την, τη διακρίνει και εκείνος σε δύο πράξεις: «το διαμελισμό 
και την ὠμοφαγία» τις οποίες και συνδέει μεταξύ τους. Λέει χαρακτηριστικά περιγράφοντας 
την τελετή: «Υπάρχουν ορισμένες τελετές και θυσιαστικές τελετουργίες καθώς και άτυχες και 
ζοφερές ηµέρες, κατάτις οποίες λαμβάνουν χώρα ωµοφαγίες και διαμελισμµοί και νηστείες και 
στηθοχτυπήµατα και επίσης επαίσχυντοι λόγοι, αναφορικά µε πράγματα ιερά και µανία και 
κραυγές που υψώνονται µε ένα δυνατό ήχο και το λαιμό να κινείται πἐρα-δώθε». Τα λόγια του 
Πλουτάρχου ερμηνεύονται ὡως σχολιασμός του υπό συζήτηση ορφικού-διονυσιακού 
τελετουργικού. Υπάρχει σε αυτό η νηστεία, το τρομερό ωμοφαγικό γεύμα και αναγνωρίζεται το 
πρωτόγονο στοιχείο, αλλά δεν επισημαίνεται όµως η σωτηρία χάρη του ενθουσιασμού και της 
µυστηριακής σημασίας του δρώμενου. 


Ωµοφαγία και ανθρωποθυσία 

Προχωρώντας ακόµα πιο πέρα από τον Πλούταρχο ο νεοπλατωνικός Πορφύριος αναφέρει ότι 
σύμφωνα µε την παράδοση που διασώζει κάποιος άλλος συγγραφέας και την οποία γνωρίζει 
και ο ίδιος, στην Χίο «υπήρξε ο Διόνυσος, ο αποκαλούμενος «ωμάδιος» ή «ωμοφάγος» και 
απαιτούσε ως θυσία το διαμελισμό ενός ανθρώπου.» (Περί αποχής εμψύχων, ΙΙ, 56, «έθυον δε 
και εν Χίω τω ωμαδίω Διονύσω άνθρωπον διασπώντες και εν Τενέδω ως Φησίν Εὐελπις ο 
Καρύστιος.») Ίσως η πρωτόγονη µορφή αυτής της τελετής να συνδεόταν και µε την 
ανθρωποθυσία. (Βλ. |. ΕΓ876Η, Τῃ6 σοΙαεη Βοιοῇβ, ὀπου κάνει λόγο για αυτή την τελετή). 


Βέβαια, εδώ αναφέρεται πλέον ξεκάθαρα ανθρωποθυσία και ὀχι θυσία ζώου. Υπό αυτές τις 
συνθήκες της εκστατικής µανίας και της παραληρηµατικής κατάληψης των Μαινάδων δε µας 
εκπλήσσει η επισήμανση κάποιων ανθρωποθυσιών και του τελετουργικού κανιβαλισμού στη 
λατρεία του Διόνυσου. Οι σχετικές μαρτυρίες δεν πρέπει να παραμεριστούν, µε µια 
κατηγορηµατική άρνηση αν και δεν αφορούν µε άμεσο τρόπο στα μυστήρια. Αναφερόµαστε σε 
κἀποιούς μυθικούς θρύλους, όπως είναι αυτός των θυγατέρων του Μινύα απὀ τον Ορχομενό. 
Τιμωρώντας τις ο Διόνυσος τις έκανε να χάσουν τα µυαλά τους και εκείνες στο παραλήρηµά 
τους και επιθυμώντας ανθρώπινο κρέας, έριξαν κλήρο και τράβηξαν στην τύχη μεταξύ τους 
εκείνη που θα τους έδινε το παιδί που θα έτρωγαν. Έτσι συνέβη ο γιος της Λευκίππης, ο 
Ίππασος, να ξεσχιστεί και να καταβροχθισθεί σαν το νεογέννητο της δορκάδας των Βακχών. 
Από εδώ, απὀ αυτόν τον μύθο και σε ανάµνηση του εγκλήματος που ἐκαναν άλλοτε οι μητέρες 
τους, προέρχεται και η συνήθεια ο ιερέας του Διονύσου, στη γιορτή του θεού, να ακολουθεί τις 
Βάκχες καταδιώκοντάς τις και ονομάζοντας τις Ολεϊένες. Ωστόσο, ο μύθος δεν είναι παρά 
μύθος. Στεκόµαστε όµως σε αυτόν γιατί αφ’ ενός µας ερμηνεύει το τελετουργικό της 
καταδιώξεως των Ολεϊενών απὀ κάποιον ιερέα, αλλά και γιατί αυτός υπονοεί κάτι τρομερό: 
Ἠταν πιθανόν σε πολύ παλιούς καιρούς, τα παιδιά να κατασπαράσσονταν στα αλήθεια σαν 

ερίφια από κάποιες γυναίκες παραδοµμένες στη «θεϊκή» µανία του Διόνυσου. Η παραφροσύνη 
τους καθιστούσε εὐκολη κάθε ακρότητα. 


Αλλά και ο μύθος του Πενθέως που ήδη αναφέραμε, και απὀ τον οποίον ο Ευριπίδης 
εμπνεύσθηκε τις «Βάκχες», Φαίνεται να ήταν συνδεδεμένος, στην πρωταρχική του µορφή, όχι 
µόνο µε µια σφαγή, µε κάποιον τελετουργικό φόνο, αλλά και µε ένα τελετουργικό ανθρώπινης 
ὠμοφαγίας, της οποίας το θύμα ήταν ο ιερέας του Διονύσου. Η καταδίωξη των Βακχών του 
Ορχομενού απὀ κάποιον ιερέα δεν αποτελούσε απλά αναπαράσταση. Ο ιερέας είχε το 
δικαίωµα και αναμφισβήτητα αρχικά είχε και την υποχρέωση, να Φονεύει εκείνη τη Μαινάδα η 
οποία έµενε τελευταία και μπορούσε να τη φτάσει. Ο Πλούταρχος αναφέρει ότι την εποχή του 
τούτη η ιεροπραξία τελείτο ακόµα. Φαίνεται, ὠστόσο, ότι ο υπερβολικός ζήλος έφερνε ατυχία 
στο δολοφόνο-ιερέα. 


Το τελετουργικό αυτό είναι πολύ παλιό και θεμελιώνεται στο μύθο του Λυκούργου, όπως µας 
τον αφηγείται η Ιλιάδα. Σύµφωνα µε αυτόν το μύθο ο γιος της Δρυάδος, ο ατρόµητος 
Λυκούργος, δεν έζησε πάρα πολύ, επειδή καταφρόνησε τους θεούς που έχουν την κατοικία 
τους στους Ουρανούς. Κάποια µέρα ακολούθησε στο ιερό βουνό Νύσα τις τροφούς του 
Διόνυσου που παραληρούσαν. Εκείνες, χτυπηµένες απὀ το τσεκούρι του δολοφόνου 
Λυκούργου, πέταξαν τους θύρσους τους χάµω. Κατατρομαγµένος ο Διόνυσος ρίχτηκε στα 
κύματα της θάλασσας και η Θέτις δέχθηκε στους κόρφους της το θεό που έτρεµε, επειδή οι 
απειλές του Λυκούργου τον Φόβισαν υπερβολικά. Τότε οι θεοί, που ζουν στην ηρεμία, 
εξοργίστηκαν µε το θνητό και ο γιος του Κρόνου του πήρε την όραση. Ο ιερέας του Ορχομενού 
αναπαριστά µε βάση τούτον το μύθο τον Λυκούργο καταδιώκοντας τις ιέρειες του Διόνυσου. 
Είναι αξιοσημείωτο, ὠστόσο, το γεγονός ότι σε αυτή την περίπτωση ο θεός δεν τρώγεται από 
τις Βάκχες αλλά πέφτει στη θάλασσα. Όμως, ούτε τα τελετουργικά αυτά δεν είναι συνδεδεμένα 
άµεσα µε τα μυστήρια και τις µυήσεις. Παραμένει όµως η διαπίστωση ότι, µέσω της µίας ή της 
άλλης απὀ τις αναφερθείσες µορφές, µε το Φόνο ενός ιερέα ή το φόνο κάποιων Βακχίδων, η 
ανθρωποθυσία έπαιζε πιθανώς σηµαντικὀ ρόλο στη λατρεία του Διόνυσου. Σε αυτές τις 
περιπτώσεις το θύμα προσωποποιούσε σε ένα μικρότερο ή μεγαλύτερο βαθμµότον θεό. 


Με όλα αυτά θα θέλαμε, λοιπόν, να επισηµάνουμµε ότι όσο αποτρόπαιο και αν φαίνεται κάποιο 
τελετουργικό ανθρωποθυσίας, όσο και να µην αποτελούσε συνήθεια στους αρχαίους Έλληνες, 
δεν τους ήταν ὠστόσο κάτι εντελώς άγνωστο. Συχνά ο άνθρωπος απὀ Φόβο για το τρομερό 
καταφεύγει στο τρομερό. Από την ιστορία είναι γνωστό το παράδειγµα του Πέλοπα, που µε τη 
θυσία ενός κριαριού ολοκληρωνόταν ταυτόχρονα και η ανθρωποθυσία. Επίσης, στις Πότνιες 
της Βοιωτίας πίστευαν ότι η θυσία αιγὠν στο Διόνυσο ήταν το υποκατάστατο µιας θυσίας 
αγοριών που τελείτο παλιότερα. Όσο και αν ήταν βάρβαρη και αδιανόητη γιατις συνήθειες, τα 
ήθη και το πολιτισμικό επίπεδο των αρχαίων Ελλήνων η ιδέα της «ανθρωποθυσίας», ὠστόσο 
σε οριακές στιγµές, τέτοιες όπως η ναυμαχία της Σαλαμίνας, ο λαός απεγνωσµμένος ζητούσε τη 
σωτηρία του µε οποιοδήποτε τρόπο και τίµηµα. Δε δίσταζε να υπακούσειτις πρωτόγονες ορµές 
του και να στραφεί έτσι στην ανθρωποθυσία, προκειµένου να εξευµενίσει τους «θεούς» και να 
εξαιτήσει απὀ αυτούς την νίκη και κατ’ επέκταση τη σωτηρία του. Αν ο άµεσος κίνδυνος 
ξυπνήσει το πρωτόγονο συναίσθηµα του ανθρώπου τὀτε θα πιστέψει εκ νέου στον Διόνυσο 


ὠμηστή. 
Αυτό συνέβη και προ της ναυμαχίας της Σαλαμίνας. Ο Θεμιστοκλής, αναγκαζόµενος να 


υπακούσει στα πρωτογενή βάρβαρα ένστικτα του αθηναϊκού λαού, που µε την προτροπή 
κάποιων δηµαγωγών µάντεων και την ανάγκη της στιγµής αναδύθηκαν από τα σκοτεινά βάθη 

της ανθρώπινης ψυχής και επιβλήθηκαν στην λογική σε πείσμα του υψηλού πολιτισμού που οι 
Αθηναίοι είχαν αναπτύξει, θυσίασε τρεις νεαρούς αιχμαλώτους Πέρσες, αριστοκρατικής 
καταγωγής, ως προσφορά στους «θεούς» για να του «χαρίσουν» τη νίκη. (Βλ. 
Πλουτάρχου, Βίοι Θεμιστοκλέους-Καμίλλου, ΧΙΙΙ. Πελοπ. 21, Αριστ., 9). Τέτοιου είδους ιστορίες, 
που προκύπτουν απὀ ιδιάζουσες συνθήκες κινδύνου, γίνονται αποδεκτές ως αξιόπιστες. Άλλο 
χαρακτηριστικό παράδειγµα αποτελεί η θυσία του Τρωίλου από τον Αχιλλέα στα τείχη της 
Τροίας, για να εξευµενίσει τον προστάτη των Τρώων θεό Απόλλωνα. Ο θάνατος του θεωρήθηκε 
προὐπόθεση της πτώσηςτης Τροίας. Αλλά και µετά την πτώση της Τροίας θυσιάζουν στον τάφο 
του Αχιλλέα την αδελφή του Τρωίλου, Πολυξένη, που είχε ξεφύγει του ήρωα όταν κυνηγούσε 
τον αδελφό της. (Βλ. σχετικά Πρόκλου Χρηστομάδεια, 108.7). 


Άλλωστε, δεν πρέπει να ξεχνάµε την πασίγνωστη θυσία της Ιφιγένειας, κόρης του Μυκηναίου 
βασιλιά Αγαμέμνονα και της Κλυταιμνήστρας, που έλαβε χώρα προ της Τρωικής εκστρατείας, 
µε σκοπό να επιδιώξει την εύνοια των θεὠν υπέρ των εκστρατευόντων, την οποία αναφέρει ο 
Όμηρος στην Ιλιάδα του και την οποία απέτρεψε την τελευταία στιγµή η θεά Άρτεμις, 
ανταλλάσσοντας την κόρη µε µια ελαφίνα και μεταφέροντας τη στη βαρβαρική χερσόνησο της 
Ταυρικής, ὀπου ως ιἐρειά της θυσίαζε τους εκεί ναυαγισµένους Έλληνες. Η θυσία της 
ἰφιγένειας τελικά προκάλεσε την εξολόθρευση της οικογενείας της. Βεβαίως υπάρχει και 
Ψυχολογική ερμηνεία του γεγονότος η οποία ισχυρίζεται ότι οι Έλληνες του 6ου π. Χ. Αι. ίσως 
είχαν βαρεθεί κάπως τους ανθρωπόµορφους ολυμπίους θεούς τους, να είχαν κουραστεί από 
τις δικές τους αντανακλάσεις στον καθρέφτη της μυθολογίας, είτε αυτές οι εικόνες ήταν 
παραμορφωμένες, είτε Φωτοστεφανωμένες. Για ρητό τους είχαν το «Γνώθι σ’αυτόν», αλλά 
στην πηγή της αυτογνωσίας ποτέ καμιά ανθρώπινη Ψυχή δεν έσβησε τη δίψα της. Με το 
Διόνυσο, θεό των δένδρων και των Φυτών όπως και της ανθρώπινης ζωής, επιτεύχθηκε «η 
επιστροφή στη φύση», το σπάσιμο των δεσμών, των περιορισμών καιτων αποκρυσταλλώσεων, 
η επιθυμία για τη ζωή των συναισθημάτων μάλλον παρά της λογικής, µια υποτροπή μπορούμε 
να πούμε στο ζωώδες πάθος. Πουθενά δε φαίνεται καλύτερα αυτή η «επιστροφή στην φύση» 
από ότι στις «Βάκχες» του Ευριπίδη. (Βλ. «Βάκχες» και (. ΜΙΓΓΥ, Εμηρίαες, ΧΝΙΙ). Έτσι οι 
Έλληνες συχνά ακολούθησαν τους Ορφικό-διονυσιακούς θιάσους και επιδόθηκαν στην 
τελετουργία της Ωµοφαγίας. 


Διονυσιακή και ορφική ὠμοφαγία 

Είδαμε μέχρι τώρα σε γενικές γραμμές τον μύθο και τη «θεολογική» θεμελίωση του καθώς και 
η τέλεση της ὠµοφαγικής πρακτικής. Δεν γνωρίζουμε επακριβώς αν στα Ορφικό-διονυσιακά 
μυστήρια ο μύθος υπήρχε παράλληλα µε την ὠμοφαγική πρακτική ή δημιουργήθηκε ακριβώς 
για να τη δικαιολογήσει, ή αν αντίθετα η ὠμοφαγία προήλθε ακριβώς απὀ το μύθο. Οι γνώμες 
διίστανται. Το σίγουρο είναι ότι στην ιστορία της Ορφικό-διονυσιακής λατρείας το ένα 
συμπληρώνει ή αιτιολογεί το άλλο. Δε θα ασχοληθούμε εδὠ µε αυτό το ζήτημα. Θέλουμε, 
όµως, μολονότι δεν περιγράφουµε ολόκληρη την ιστορία της λατρείας του Διόνυσου, να 
σημειώσουμε ὁτι πρέπει να γίνει µια διαφοροποίηση μεταξύ των μυστηρίων του Διόνυσου, τα 
οποία φυλάσσονταν για τους μύστες µόνο, και της δηµόσιας λατρείας του. Είναι φυσικό οι 
προσωπικές σχέσεις των μυστών µε το πνεύμα να παίρνουν τη µορφή μυστηρίου και να 
εκφράζονται µε τελετουργικά που αφορούν την αδελφότητα και ὀχι τη δηµόσια λατρεία. Πέρα 
από εκείνα τα δηµόσια µεγάλα τελετουργικά του Διόνυσου, τα τελετουργικά µύησης και η 
Ωµοφαγία είναι μυστικά. Αλίμονο στον ασεβή που παρίσταται χωρίς να έχει το δικαίωμα, 
σπρωγµένος από την περιέργεια! Στις γιορτές µύησης που εξασφάλιζαν την περιοδική υποδοχή 
των μελών στην κοινότητα, γινόταν επίκληση του θεού για τους μύστες και τους υποψηφίους 
στη μύηση. Εκείνοι μεταξύ τους θα το δεχθούν, θα κυριαρχηθούν απὀ αυτό, θα κυριαρχήσουν 

σε αυτό και θα το φάνε. Και καταλαβαίνουμε παρόμοια γιατί ο θεός ενσωματώνεται στους 
Βάκχους και στις Μαινάδες, στους ιερείς και στις ιέρειες. Τούτη η «θεοφάνια» και «θεοφαγία» 
όµως δεν είχε καµία σχέση µετις δηµόσιες τελετουργίες και τον πολύ λαό, τους αµυήτους και 
πρέπει να επισηµάνουµε αυτόν τον διαχωρισμό. Παρότι η δηµόσια λατρεία του Διόνυσου 
Φαίνεται πως ήταν οργιαστική και μυστηριώδης και ότι ασκείτο µέσα από έναν ενθουσιασμό 
θορυβώδη και παραληρηµατικό ωστόσο όντας εισηγμένη στις ελληνικές πόλεις, έγινε κάπως 
µετρηµένη και Φρόνιµη. Μόνο στις μεταξύ τους νυχτερινές τελετουργίες οι αδελφότητες των 
Θυιάδων ή των Βακχών αφήνονταν βορρά όλων των εκρήξεων και ξεσπασµάτων µιας άγριας 
παραφροσύνης. Από εκεί προέρχονται και σκηνές, όπως αυτή που είδαμε πιο πάνω να 
περιγράφει ο Πλούταρχος. 


Πρέπει ακόµα να σημειώσουμε ότι τα μυστήρια του Ορφέα διακρίνονται απὀ εκείνα του 
Διόνυσου, λόγω της ιδιαίτερης ανάπτυξης εκ µέρους των ορφικών θιάσων της διδασκαλίας και 
του τελετουργικού τους. Λέγεται ότι ο Ορφέας ηθικοποίησε και µετουσίωσε την οργιαστική 
λατρεία του Διόνυσου, καταργώντας την κρεοφαγία. Τούτο σηµαίνει σε κάθε περίπτωση ότιτα 
ορφικά μυστήρια απέρριψαν παντελώς την τελετουργική Ωµοφαγία, την τόσο βασική στα 
μυστήρια του Διονύσου. Παρόλα αυτά η Ωμµμοφαγία συνεχίζει να συναντάται και στους 
ορφικούς θιάσους, έστω και ως εξαίρεση των τελετουργικών της ορφικής µύησης. Ας δούµε, 
λοιπόν, πώς εξηγείται αυτή η αντίφαση. Είναι βεβαίως σίγουρο ότι η ορφική πειθαρχία 
απαγόρεψε κάθε χρήση κρέατος και ότι οι θιασώτες του Ορφισμού είναι Φυτοφάγοι. 
(Ευριπίδου, Ιππόλυτος). Η απαγόρευση της κρεοφαγίας στους Ορφικούς ήταν αποτέλεσµα µιας 
συνετής θεωρίας, ένα συμπέρασμα θεμελιωμµένο σε µια θεολογική πίστη. Το αίτιο αυτής της 
απαγόρευσης µπορεί να αναζητηθεί στη διδασκαλία της μετεμψύχωσης, την οποίαν 
αποδέχονταν οι ορφικοί λάτρες. Αν οι άνθρωποι μπορούν να επαναγεννηθούν στα σώματα 
κάποιων ζώων, οποιοσδήποτε σκοτώνει και τρώει ένα ζώο, κινδυνεύει να σκοτώσει και να φάει 
το ταίρι ή τους προγόνους του. Όσον αφορά ὠστόσο την τελετουργία της Ωµοφαγίας που 
διατηρήθηκε στην ορφική μύηση, θα μπορούσε να υποτεθεί ότι περί του θυσιασµένου ζώου, 
είτε αυτό ήταν ταύρος, νεογέννητο δορκάδος ἡή ερίφιο, πιστευόταν πως εξαιτίας του 
ιδιόρρυθµου χαρακτήρα της σχέσης του µε τη θεότητα, δεν μπορούσε να φιλοξενήσει έναν 
κοινό θνητὀ. Εφόσον µόνο οι εκλεκτοί του Διόνύσου παίρνουν µέρος στην «θεοφαγία» του 
Διονύσου-ταύρου µέσω του τελετουργικού της ὠμοφαγίας και κατά συνέπεια στη σωτηρία δεν 
κινδυνεύουν να Φάνε κάποιο συγγενικὀ τους πρόσωπο που έχει µετενσαρκωθεί. Έτσι 
εκπληρώνεται στους Ορφικούς µέσω της ὠµοφαγίας κατά τη µυησή τους η αναγκαιότητα µιας 
οικονοµίας της σωτηρίας ακριβώς. Ο Διόνυσος-Ζαγρέας του οποίου τις σάρκες νόμιζαν πως 
έτρωγαν, όταν καταβρόχθιζαν τις σάρκες του ταύρου, πίστευαν ὁτι γέμιζε τις ψυχές τους και 
τους έδινετην θεϊκή αθανασία. 


Στην πολιτισμένη Αθήνα η τελετή της ὠμοφαγίας µπορεί να ήταν γνωστή, αλλά δεν πρέπει να 
τελείτο τακτικά, τουλάχιστον στους κύκλους των Διονυσιακών. Μπορεί σε µέρη όπως η Θράκη 
οι Βάκχες να διαμέλιζαν ένα τράγο ή στην Κρήτη να συνηθιζόταν η ὠμοφαγία ταύρων, όµως για 
τα πολιτισµένα ήθη των Αθηναίων κάτι τέτοιο ήταν αρκετά αποτρόπαιο και αποδοκιµαστέο. Ο 
πολιτισµένος άνθρωπος απέχει, κατά κανόνα, από την ὠμοφαγία. Ο µέσος άνθρωπος δεν 
επιτρέπει στον εαυτό του να συνειδητοποιήσει σκέψεις ἡ αισθήµατα που δε συµβιβάζονται µε 
τα πρότυπα του πολιτισμού του, για αυτό και τα καταστέλλει ή τα απωθεί. Σε ένα πολιτισμό 
που έχει περάσει απὀ το στάδιο της οπισθοδρόµησης σε ένα πνευματικό-προοδευτικό 
προσανατολισμό, οι παράγοντες που αντιπροσωπεύουν το σκοτάδι µένουν στο ασυνείδητο. 
Όμως, ο άνθρωπος σε κάθε πολιτισμό έχει µέσα του όλες τις δυνητικές προδιαθέσεις: είναι ο 
αρχαϊκός άνθρωπος, το θηρευτικό ζώο, ο κανίβαλος, ο ειδωλολάτρης και επίσης το ον που 

είναι ικανό για λογική σκέψη, για αγάπη, για δικαιοσύνη. Η συνείδησή του, που 
αντιπροσωπεύει τον κοινωνικό άνθρωπο, µαζί τους περιστασιακούς περιορισμούς που θέτει η 
ιστορική πραγματικότητα στην οποία συμβαίνει να ζει το άτομο, τον ωθεί να απωθεί δυνητικές 
προδιαθέσεις που ελλοχεύουν στο ασυνείδητο αλλά δε γίνονται αποδεκτές από τα κοινωνικά 
δεδομένα. 


Ο Αριστοφάνης, διακωμωδώντας την τελετή της ὠμοφαγίας, φανερώνει ότι οι Αθηναίοι 
γνώριζαν µεν την τελετή, αλλά την αποδοκίµαζαν. Στην τολμηρή πρόρρηση των «Βατράχων», οι 
αμύητοι διατάζονται να αποσυρθούν και μεταξύ αυτών εκείνοι που «μήτε ποτέ µυήθηκαν από 
τον ταυροφάγο Κρατίνο να τελέσουν τα Βακχεία». Η λατρεία του Διόνυσου της «ωµής σάρκας» 
θα πρέπει να είχε περιέλθει σε αχρηστία στην Αθήνα του Περικλή. Εξάλλου ένας αλλόφρων 
θεός, ένας «ωμάδιος» ή «ὠμιστής» Διόνυσος υπάρχει µόνο όταν υπάρχει ο κόσμος που 
εκφράζεται µέσω αυτού, ένας κόσμος σε µια κατάσταση μανίας, καταστροφικής ἡή 
δημιουργικής, την οποία εκείνος εκπροσωπεί. Αλλιώς περνά στην αφάνεια, μέχρι που ο κόσμος 
να τον ξανακαλέσει πάλι στο προσκήνιο. 

